«Ողջունում եմ, որ ժողովուրդը շահագրգռվածություն է ցուցաբերում։ Մեր նախկին ավիատորների 90 տոկոսից ավելին այսօր աշխատում է արտասահմաններում, նրանք ցանկանում են վերադառնալ եւ հայրենիքում աշխատել»,- ասաց մեր զրուցակիցը։ Դմիտրի Ադբաշյանը նկատում է, որ ոլորտի շատ բացասական երեւույթների պատճառն Օդային օրենսգիրք չունենալն է։ Մեր զրուցակցի կարծիքով՝ «եթե մենք ունենայինք Օդային օրենսգիրք, իրավունք կունենայինք գնալու պարոն Էռնեկյանների մոտ եւ հարցնելու, թե ինչու մեզ մոտ թռիչքն այսքան արժե եւ ոչ թե այնքան։ Ինչո՞ւ ինքնաթիռի կանգառը արժե այսքան եւ ոչ այնքան, ինչո՞ւ ինքնաթիռները, որոնք 19 տոննայից թեթեւ են, անվճար են գազավորվում, իսկ մեզ մոտ ամեն քայլափոխի գումար են պահանջում։ Այդ մարդը եկել է եւ թալանում է Հայաստանը, մենք էլ կողքից նայում ենք եւ ոչինչ չենք ասում։ Օդային օրենսգրքի նախագծում, որը ներկայացրել ենք ԱԺ, այդ ամենը կա»։